TIAGO
లక్ష బుకింగ్స్‌ దాటిన టియాగో
ముంబయి, జూలై 5: టాటాగ్రూప్‌ సంస్థల్లోని ఆటో మొబైల్‌ నుంచి కొత్తగా వస్తున్న టియాగోకు లక్ష బుకింగ్స్‌ పైగా వచ్చినట్లు కంపెనీ ప్రకటించింది. దేశీయ మార్కెట్లనుంచే ఎక్కువ స్పందన ఉందని వెల్లడించింది. కంపెనీ ప్యాసింజర్‌ వాహనాల విక్ర యాల్లో 23.5శాతం పెరిగాయి. అంతేకాకుండా కంపెనీ సనంద్‌ప్లాంట్‌ను సామర్ధ్యం పెంచుతోంది. 25,042 యూనిట్ల ఉత్పత్తి నుంచి 158శాతం వృద్ధిని పెంచింది. 64,780 వాహనాల ఉత్పత్తిని చేస్తున్నది. టియాగోహ్యాచ్‌బ్యాక్‌ 56,475 యూని ట్లు ఉత్పత్తిచేసినట్లు అంచనా. ఇప్పటికే సుమారు 65 వేల వరకూ కార్లు రోడ్లపై తిరుగుతున్నాయి. మరో లక్షకుపైగా బుకింగ్స్‌ వచ్చినట్లు కంపెనీ వెల్ల డించింది. కొత్తగా ఎఎంటి వేరియంట్‌ను విడుదల చేసినట్లు కంపెనీ వెల్లడించింది. ప్యాసింజర్‌సేల్స్‌ అధ్యక్షుడు మాయాంక్‌ పరీక్‌ మాట్లాడుతూ టియాగో ఉత్పత్తులు భారత్‌లో మరింతగా పెరు గుతాయని, అన్నింటికంటే మంచిమార్కెట్‌ సాధి స్తుందని చెపుతున్నారు. పుణె,యుకె, ఇటలీ డిజైన్‌ స్టూడియోలనుంచి వస్తున్న సమాచారం మేరకు టియాగో భారతీయ అభిరుచులకు అనుగుణంగా కొత్త డిజైన్‌చేసినట్లు వివరించారు. అబ్దుల్‌ మాజిద్‌ ప్రైస్‌వాటర్‌కూపర్స్‌్‌ప్రతినిధి మాట్లాడతూ టియాగో టాటామోటార్స్‌కు బ్రాండ్‌ఇమేజ్‌ మరింత పెంచు తుందన్నారు. టాటామోటార్స్‌ మొత్తం ప్యాసింజర్‌ వాహనాల విక్రయాలు 66శాతంనుంచి 82 శాతా నికి పెరిగాయి. టియాగో మరింత వృద్ధిని సాధిం చింది. జూన్‌నెలలో టాటామోటార్స్‌ వాహనాలు 11,176 విక్రయిస్తే పదిశాతం తగ్గాయి. మేనెలలో 10,855 యూనిట్లు విక్రయించి గత ఏడాదితో పోలిస్తే 27శాతం వృద్ధిని సాధించింది. అలాగే ఏప్రిల్‌నెలలో కూడా గత ఏడాది కంటే 23శాతం వృద్ధితో 12,827 యూనిట్లను వృద్ధి చేసింది.